Malamut Alaska

**Malamut Alaska** atau hanya **malamut** ialah satu baka anjing besar yang pada asalnya dibiakbakakan untuk kekuatannya dan ketahanannya untuk menarik muatan sebagai anjing kereta luncur salji. Ia serupa dengan baka Artik lain seperti *[[husky]]*, spits, anjing Greenland, anjing Eskimo Kanada, ''husky'' Siberia, dan anjing Samoyed.

## Zuriat
Walaupun anjing pertama dipercayai tiba di Benua Amerika pada 12,000 tahun lalu, orang dan anjing mereka tidak bertapak di Artik sehingga orang Paleo-Eskimo pada 4,500 tahun lalu, diikuti oleh orang Thule pada 1,000 tahun lalu, kedua-duanya berasal dari Siberia. Malamut disangkakan dibiakbakakan oleh orang Inupiaq Malimiut dari kawasan Norton Sound di Alaska.

Malamut telah dikenal pasti sebagai baka basal yang mendahului baka-baka moden pada abad ke-19. Sebuah kajian pada tahun 2013 menunjukkan bahawa malamut Alaska mempunyai asal usul di Asia Timur yang serupa, namun tidak sejelasnya berkaitan, dengan anjing Greenland dan anjing Eskimo Kanada, tetapi mengandungi percampuran mungkin dengan *husky* Siberia.

Pada tahun 2015, sebuah kajian yang menggunakan beberapa penanda genetik menunjukkan bahawa malamut, *husky* Siberia, dan ''husky'' Alaska mengongsi hubungan genetik rapat antara satu sama lain dan berkaitan dengan anjing tarikan Chukotka dari Siberia. Anjing-anjing ini terpisah daripada dua baka anjing Inuit, iaitu anjing Eskimo Kanada dan anjing Greenland. Di Amerika Utara, malamut dan *husky* Siberia kedua-duanya telah mengekalkan zuriat Siberianya dan telah menyumbang dengan ketara kepada *husky* Alaska, yang menunjukkan bukti persilangan dengan baka-baka Eropah yang tekal dengan baka ini yang dihasilkan di Amerika Utara pascapenjajahan. DNA yang disarikan daripada anjing berusia 9,500 tahun, Zhokhov, dinamai sempena pulau di Siberia, ditemukan mempunyai leluhur bersama dengan anjing tarikan Greenland, malamut Alaska, dan *husky* Siberia.

## Penampilan

Piawaian American Kennel Club (AKC) memerihalkan julat saiz semula jadi dengan tinggi keutamaan  dan berat  untk betina, dan tinggi  dan berat  untuk jantan. Individu lebih berat () dan anjing lebih kecil daripada  kerap terlihat. Kerap terdapat perbezaan saiz jelas antara jantan dengan betina. Berat melebihi  juga terlihat.

Malamut Alaska berlapis bulu ganda. Lapis bulu bawah mempunyai tekstur berminyak dan mirip wul dan dapat menjadi setebal dua inci. Lapis rerambut pengawal atas adalah kasar dan terletak jauh dari tubuh dengan lebih panjang di kelasa tetapi tidak lebih daripada satu inci dari sisi tubuh. Telinganya berperkadaran kecil berbanding dengan kepala dan menegak ke atas apabila ia menumpukan perhatian. Malamut Alaska ialah anjing berat dengan sifat dan tubuh lebih menggerunkan berbanding dengan *husky* Siberia yang dibiakbakakan untuk kelajuan. Malamut Alaska dibiakbakakan untuk kuasa dan daya tahan yang merupakan fungsi aslinya dan perkara yang disyaratkan oleh piawaian baka untuk pembiak baka malamut Alaska.

Warna biasanya merupakan pelbagai cahaya warna kelabu dan putih, sabel dan putih, hitam dan putih, perang anjing laut dan putih, merah dan putih, atau putih padu. Terdapat pelbagai tanda pada baka ini termasuk tanda muka, takik di tengkuk, dan kolar atau separa kolar. Putih kerap menjadi warna utama pada tubuh, bahagian tungkai, kaki, dan bahagian tanda muka. Dari segi ragam warna, sesetengah malamut memiliki bayang warna antara kelabu gelap dengan kuning pucat di sekitar reja-rejanya dan kawasan putih, terpapar dengan gen terangkai warna yang dikenali sebagai agouti. Dua alel agouti, dengan kemungkinan alel ketiga, kelihatan ditemukan pada malamut: *aw* (corak agouti atau corak serigala/liar), *at* (corak titik sawo matang atau corak hitam), dan *awat* (agouti heterozigus atau agouti gelap).

Mata malamut Alaska berbentuk badam dan memiliki pelbagai cahaya warna perang; walau bagaimanapun, mata lebih gelap lebih diutamakan. Malamut Alaska baka tulen tidak mempunyai mata biru. Tubuh fizikal malamut adalah padat dan kuat dengan isi, tulang, dan kaki.

Menurut piawaian baka AKC, ekor malamut cukup berbulu dan terangkat ke atas paras belakang seperti jumbai melambai. Ekor skru gabus (lazim terlihat pada anjing Akita) kadang-kadang terlihat tetapi dianggap sebagai kecacatan dalam piawaian baka AKC. Ekor cukup berbulu malamut membantu untuk mengekalkan kehangatan apabila ia berlingkar di dalam salji. Ia kerap terlihat membelitkan ekornya di sekitar hidung dan muka, yang dianggap melindunginya daripada unsur cuaca mencabar seperti salji berhembus. Telinganya pada umumnya tegak, berbentuk baji, berperkadaran kecil berbanding dengan kepala, dan terletak di sisi tengkorak. Muncungnya dalam dan lebar, menirus sedikit dari tengkorak ke hidung. Hidung dan gusinya hitam, tetapi sesetengah malamut mempunyai hidung salji, iaitu hitam dengan bayang warna merah jambu yang dapat menjadi lebih gelap atau lebih cerah, bergantung pada musim.

## Kesihatan

Sebuah kajian United Kingdom tahun 2024 mendapati purata jangka hayat sebanyak 11.3 tahun, berbanding dengan purata 12.7 tahun untuk baka tulen dan 12 tahun untuk baka silang.

Masalah kesihatan paling kerap dilaporkan bagi malamut Alaska, dalam tinjauan The Kennel Club tahun 2004 (berdasarkan saiz sampel sebanyak 64 ekor anjing), merupakan masalah otot dan rangka (displasia pinggul) dan katarak keturunan. Isu kesihatan tambahan, yang asal usulnya tidak diketahui, termasuk epilepsi, penyakit jantung kongenital, masalah ginjal, dan kecelaruan kulit.

Isu kesihatan lain pada malamut termasuk displasia siku, polineuropati terwaris, osteokondrodisplasia, hipoplasia serebelum, kecacatan jantung, dan masalah mata (khususnya katarak dan atrofi retina progresif). Masalah yang semakin menjadi-jadi dalam kalangan baka anjing Artik, termasuk malamut Alaska, ialah kencing manis anjing, dengan onsert yang berlaku biasanya pada pertengahan usia (5 hingga 7 tahun).

Lagi satu isu kesihatan lain dengan malamut ialah kekurangan zat zink, kerana baka ini tidak dapat semudahnya menyerap zink, yang dapat membawa kepada jangkitan atau masalah kulit dan bulu.

Kecelaruan tiroid ialah isu hormon paling kerap pada anjing dan hipotiroidisme adalah umum pada malamut.

## Sejarah

Malamut Alaska mempunyai peranan utama dengan teman manusianya&nbsp;iaitu sebagai anjing serba guna, yang bekerja, berburu, dan hidup bersama dengan manusia. Anjing ini terkenal kerana kebolehan perburuan cemerlangnya dan digunakan untuk memburu pemangsa besar seperti beruang. Ia juga membantu pemiliknya untuk menemukan anjing laut dengan memberikan isyarat kepada pemilik tentang lubang hembus anjing laut. Hubungan saling bergantung antara orang Malamute dengan anjing mereka menggalakkan kejayaan sesama kedua-dua pihak dan membolehkan mereka bertahan di tanah yang sukar dihuni di atas Garisan Artik.

Buat tempoh singkat semasa Kerubut Emas Klondike pada tahun 1896, malamut dan anjing kereta luncur salji lain menjadi amat bernilai kepada prospektor dan penetap baru tiba dan kerap dibiakbakakan bersilang dengan baka import.

Malamut pernah mempunyai sejarah tersendiri; membantu Laksamana Muda Richard Byrd ke Kutub Selatan, dan para pelombong yang datang ke Alaska semasa Kerubut Emas tahun 1896, serta berkhidmat dalam Perang Dunia Kedua terutamanya sebagai anjing pencarian dan penyelamatan di Greenland, walaupun juga digunakan sebagai anjing penarikan muatan dan pembungkusan di Eropah. Anjing ini tidak pernah ditakdirkan untuk menjadi anjing kereta luncur salji perlumbaan; ia digunakan untuk penarikan muatan berat, iaitu penarikan beratus-ratus, malah beribu-ribu paun bekalan ke kampung-kampung dan ke kem-kem dalam kumpulan sekurang-kurang empat ekor anjing untuk muatan berat.

Maskot *Husky* Universiti Washington ialah seekor malamut Alaska. Pada tahun 2010, malamut Alaska dinamai anjing negeri rasmi Alaska. Sekolah Tinggi Lathrop di Fairbanks, Alaska menggunakan seekor malamut sebagai maskot rasminya.

## Lihat juga
* Bendera Yukon
* ''Husky'' Alaska
* Jata Yukon
* Senarai baka anjing

## Catatan

## Nota kaki